The New Classic

| The New Classic Iggy Azalea |
| --- | --- | --- |

Studioalbumin tiedot
 Äänitetty : 2012–2013
 Julkaistu: 21. huhtikuuta 2014
 Tuottaja(t): Sarah Stennett (vast.), T.I. (vast.), The Invisible Men, The Arcade, 1st Down, The Messengers, Watch The Duck, Stargate, Reeva & Black
 Tyylilaji: hip hop, EDM, trap
 Kesto: 51.11
 Levy-yhtiö: Virgin EMI, Island
Listasijoitukset
  24.
Iggy Azalean muut julkaisut
| TrapGold 2012 | The New Classic 2014 | Reclassified 2014 |
Singlet albumilta The New Classic
 ”Work” Julkaistu: 17. maaliskuuta 2013  ”Bounce” Julkaistu: 24. toukokuuta 2013  ”Change Your Life” Julkaistu: 12. syyskuuta 2013  ”Fancy” Julkaistu: 17. helmikuuta 2014  ”Black Widow” Julkaistu: 8. heinäkuuta 2014
The New Classic on australialaisräppäri Iggy Azalean debyyttialbumi. Sen julkaisivat Island Records Yhdysvalloissa ja Virgin EMI Records Isossa-Britanniassa sekä sidoksissa olevat levy-yhtiöt muissa maissa 21. huhtikuuta 2014. Azalea tuli tunnetuksi sen jälkeen kun hän julkaisi debyytti mixtapen, Ignorant Artin ja liittoutumalla sen jälkeen yhdysvaltalaisräppäri T.I.n sekä hänen Hustle Gang-levy-yhtiön kanssa. Azalea mainitsi ensimmäisen suunnitelmansa albumiansa varten joulukuussa 2011, mutta lukuisten viivästysten ja levy-yhtiön kanssa olleiden erimielisyyksien takia Azalea lopulta levy-yhtiötä Island Def Jam Music Groupiin (nykyään jakaantunut). Albumi ylsi Suomen virallisen listan sijalle 24.
Albumi pääsi maailmanlaajuisesti lukuisilla listoilla viiden parhaan joukkoon ja siltä julkaistiin yhteensä viisi singleä; albumin johdantosingle "Work" menestyi kaupallisesti hyvin, sijoittuen Britannian singlelistan 17. sijalle sekä sijoittuen listoille myös Australiassa ja Yhdysvalloissa. Albumin toinen single Bounce koki samanlaisen menestyksen Isossa-Britanniassa, saavuttaen parhaimmillaan listan 13. sijan. Kolmas single "Change Your Life" saavutti Britannian singlelistan 10. sijan, muodostuen artistin ensimmäiseksi kyseisellä listalla kymmenen parhaan joukkoon päässeeksi singleksi. Samalla se pääsi Australian Top 50 -singlelistalle (Azalean ensimmäinen vastaavaa saavuttanut single) ja Uuden-Seelannin sekä Yhdysvaltain listoille. Neljäs single "Fancy", jolla vierailee myös brittiläislaulaja Charli XCX, muodostui kansainväliseksi menestykseksi, päästen viiden parhaan joukkoon Australiassa ja Isossa-Britanniassa sekä päästen listan kärkeen Uudessa-Seelannissa, Yhdysvaltain Billboard Hot 100 -listalla sekä Kanadassa Canadian Hot 100 -listalla. Albumin viides single "Black Widow", jolla vierailee brittiläislaulaja Rita Ora, pääsi Britannian singlelistan neljännelle sijalle, muodostuen kyseisellä listalla hänen menestyneimmäksi singleksi johtavana artistina ja se pääsi myös Billboard Hot 100 -listan kolmannelle sijalle. Albumi voitti vuoden 2014 ARIA Music Awardsissa kategoriassa "Artistin läpimurtojulkaisu" ja vuoden 2014 American Music Awardsissa kategoriassa "Suosikki rap/hip-hop albumi", päihittäen Draken Nothing Was the Samen sekä Eminemin The Marshall Mathers LP 2:n. Albumi toi Azalealle myös neljä Grammy-ehdokkuutta kategorioissa "Paras uusi artisti", "Vuoden levytys" ja "Paras pop-duo/kokoonpanoesitys" "Fancylle" sekä "Paras rap-albumi" 57:ssä Grammy-palkintogaalassa.
"The New Classicistä" julkaistiin uusintapainos marraskuussa 2014, nimeltään Reclassified. Azalea ilmoitti 17. lokakuuta 2014, että albumin johdantosingle tulee olemaan "Beg for It", jolla myös vierailee tanskalaislaulaja MØ.